

SZIGETSZENTMIKLÓS VÁROS ÖNKORMÁNYZATA
KÉPVISELŐ-TESTÜLETÉNEK

18/2022. (X.28.) ÖNKORMÁNYZATI RENDELETE

az egyes helyi adókról szóló 21/2014. (XI.27.) önkormányzati rendelet módosításáról

Szigetszentmiklós Város Önkormányzatának Képviselő-testülete a helyi adókról szóló 1990. évi C. törvény 1. § (1) bekezdésében foglalt felhatalmazás alapján, az Alaptörvény 32. cikk (1) bekezdés a) és h) pontjában és a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 13. pontjában meghatározott feladatkörében eljárva a következőket rendeli el:

 **1. §**

Az egyes helyi adókról szóló 21/2014 (XI.27.) önkormányzati rendelet 3. §-a helyébe a következő rendelkezés lép:

**„3. §**

Az adó mértéke:

*a)* üdülő esetén 600.-Ft/m²/év.

*b)* üdülő esetén, a Duna-parti sétányok mindkét oldalán és a tóparton 700.-Ft/m²/év.

*c)* garázs esetén 0.-Ft/m²/év.

*d)* a helyi adókról szóló 1990. évi C. törvény 52. § 11. pontja szerinti egyéb nem lakáscélú, vagy üzleti célt, vagy a vállalkozási tevékenységet szolgáló épület vagy épületrész

*da)* 50 m2-t meg nem haladó része után 800.-Ft/m²/év,

*db)* 50 m2-t meghaladó, de 500 m2-t el nem érő része után 1.000.-Ft/m²/év,

*dc)* 500 m2 -t meghaladó, de 1.000 m2-t el nem érő része után 1.300.- Ft/ m2/év,

*dd)* 1.000 m2 -t meghaladó része után 1.800.- Ft/ m2/év.

*e)* a szociális, egészségügyi, gyermekvédelmi, nevelési, oktatási tevékenység céljára szolgáló épület esetén 0.-Ft/m²/év.

*f)* lakás esetén 600.-Ft/m2/év.”

**2. §**

Ez a rendelet 2023. január 1-jén lép hatályba, és a kihirdetését követő napon hatályát veszti.

|  |  |
| --- | --- |
| **dr. Szilágyi Anita** jegyző | **Nagy János**polgármester |

**ZÁRADÉK**

Szigetszentmiklós Város Önkormányzatának Képviselő-testülete ezen rendeletét 2022. október 27. napján alkotta, 2022. október 28. napján kihirdetésre került.

**dr. Szilágyi Anita**jegyző